Haar kristalhelder stem, borrelende persoonlikheid en die vermoe om lirieke sielvol oor te dra, het haar van die begin af gewild gemaak by die publiek. Sy was die eerste Suid-Afrikaner om die "World Peace Song Festival" te wen en in 2010 is sy deur OGAE Italië as wenner aangewys met "This Time I Know It's For Real". Die publiek kan deesdae 'n ander kant van Nádine ook leer ken as aanbiedster van die populêre musiekprogram 'Musiek Roulette. Sy is ook 'n bekende gesig by Huisgenoot Skouspel, een van die gewildste musiekproduksies in Suid-Afrika.
Nádine se persoonlike aanslag en passie is meer as ooit teenwoordig. In die liedjies wat sy geskryf het, stel sy haar emosies in die lirieke bloot en gee die gehoor 'n insiggewende blik op hoe dié sangeres - wat al oor die vyftien jaar in die kollig woel - regtig voel. Die. bekende Suid-Afrikaanse liedjieskrywer Rudi Claase het '2 treffers bygedra, met ander deur die top-liedjieskrywer David Vervoort, haar Ouma en Johan Rautenbach. Die voorste vervaardig Lex de Groot ontgin Nádine se uitsonderlike vokale talent op dié meesterstuk. Eindeloos is nie net die titel van die album nie; dit is ook die beste definisie van die album se verwagte lewensduur! 'n Moet vir alle Nádine fans, en ook 'n album wat baie nuwe fans gaan wen.